b'\n_START_ARTICLE_\nGa\xc5\xa1par Pilat\n_START_SECTION_\n\xc5\xbdivljenje in delo\n_START_PARAGRAPH_\nBil je mlaj\xc5\xa1i brat duhovnika Jakoba Pilata. Vse podrobnosti iz \xc5\xbeivljenja Ga\xc5\xa1parja Pilata niso znane. Od leta 1672 je bil \xc5\xbeupnik v Dobrli vasi na Koro\xc5\xa1kem, od junija 1678 do smrti pa \xc5\xbeupnik v \xc5\xbeupnijski cerkvi Device Marije na Prevaljah; isto\xc4\x8dasno pa je bil tudi generalni vikar za Podjunsko dolino. Leta 1699 je v Celovcu zalo\xc5\xbeil 4.000 goldinarjev in dolo\xc4\x8dil naj se z obrestmi v znesku 200 goldinarjev vzdr\xc5\xbeujejo trije dijaki. Dne 1. januarja 1700 pa je podpisal listino o\xc2\xa0\xc2\xbbve\xc4\x8dni ustanovi\xc2\xab\xc2\xa0ali \xc5\xa1tipendijah za tri dijake v nadvojvodskem jezuitskem kolegiju v Celovcu. Te \xc5\xa1tipendije so ostale vse do 1. svetovne vojne.'